Document ID: 32007R0656

ΚΑΝΟΝΙΣΜΌΣ (ΕΚ) αριθ. 656/2007 ΤΗΣ ΕΠΙΤΡΟΠΉΣ
της 14ης Ιουνίου 2007
για τροποποίηση του κανονισμού (ΕΚ) αριθ. 586/2001 για εφαρμογή του κανονισμού (ΕΚ) αριθ. 1165/98 του Συμβουλίου περί βραχυπρόθεσμων στατιστικών όσον αφορά τον ορισμό των κύριων ομάδων βιομηχανικών κλάδων (ΚΟΒΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1165/98 του Συμβουλίου, της 19ης Μαΐου 1998, περί βραχυπρόθεσμων στατιστικών (1), και ιδίως το άρθρο 3 και το άρθρο 17 στοιχείο γ),
Εκτιμώντας τα ακόλουθα:
(1)
Ο ορισμός των κύριων ομάδων βιομηχανικών κλάδων (ΚΟΒΚ) όπως διατυπώνεται στον κανονισμό (ΕΚ) αριθ. 586/2001 της Επιτροπής (2) βασίζεται στη στατιστική ταξινόμηση των οικονομικών δραστηριοτήτων στην Ευρωπαϊκή Κοινότητα (NACE) (3).
(2)
Μια νέα έκδοση της NACE (NACE αναθ. 2) εισήγαγε ο κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, ο οποίος επίσης προσδιορίζει ότι, από την 1η Ιανουαρίου 2009 και εξής, οι βραχυπρόθεσμες στατιστικές που διέπονται από τον κανονισμό (ΕΚ) αριθ. 1165/98 θα παράγονται σύμφωνα με την NACE αναθ. 2.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 586/2001 τροποποιείται ως εξής:
1)
Στα άρθρα 1 και 2 όλες οι παραπομπές στη «NACE αναθ. 1» αντικαθίστανται από τη «NACE αναθ. 2».
2)
Στο άρθρο 3 η φράση «το αργότερο εντός τριών μηνών από την έναρξη ισχύος του παρόντος κανονισμού» αντικαθίσταται από τη φράση «από την 1η Ιανουαρίου 2009».
3)
Το παράρτημα αντικαθίσταται από το κείμενο που περιέχεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2009.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιουνίου 2007.

Labels: 4
19